
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. június 9-én tartandó munkaterv szerinti ülésére

2. napirendhez

Tárgy: Nevelési-oktatási intézmények beszámolója a 2010/2011-es nevelési, illetve tanévről
Tisztelt Képviselő-testület!

A közoktatásról szóló 1993. évi LXXIX. törvény (Kt.) 104. § (5) bekezdésének felhatalmazása alapján az Önkormányzat a nevelési, illetve pedagógia program végrehajtását, a közoktatási intézményben folyó szakmai munka eredményességét – többek között – a közoktatási intézmény által készített beszámoló alapján értékelheti. A közoktatási intézmény tanévenként, évenként egy alkalommal kötelezhető arra, hogy tevékenységéről átfogó beszámolót adjon a fenntartónak. 

A Képviselő-testület ennek megfelelően évente, a júniusi ülésen tárgyalja az önkormányzati fenntartású nevelési-oktatási intézmények beszámolóit, melyeket az intézmények vezetői idén is elkészítettek és benyújtottak a Képviselő-testület részére.

Kérem a beszámolók szíves megtárgyalását és az elmúlt évi munka értékelését, különösen arra való tekintettel, hogy a Kt. 104. § (6) bekezdése alapján az Önkormányzat köteles a honlapján, annak hiányában pedig a helyben szokásos módon nyilvánosságra hozni a nevelési-oktatási intézmény munkájával összefüggő értékelését!

…/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete hivatkozással a közoktatásról szóló 1993. évi LXXIX. törvény (Kt.) 104. § (5)-(6) bekezdésére
1./ a Csicsergő Napköziotthonos Óvoda 2010/2011-es nevelési évről szóló beszámolóját megtárgyalta és elfogadja, 

2./ az intézményben az elmúlt egy évben folyt szakmai munkát, a nevelési programban foglaltak végrehajtását eredményesnek ítéli,

3./ felkéri a jegyzőt az értékelés Kt. szerinti nyilvánosságra hozatalára.
Határidő: 1./-2./ azonnal; 3./ 2011. június 30.  

Felelős: jegyző
…/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete hivatkozással a közoktatásról szóló 1993. évi LXXIX. törvény (Kt.) 104. § (5)-(6) bekezdésére
1./ a Szent István Általános Iskola 2010/2011-es tanévről szóló beszámolóját megtárgyalta és elfogadja, 

2./ az intézményben az elmúlt tanévben folyt szakmai munkát, a nevelési-oktatási programban foglaltak végrehajtását eredményesnek ítéli,

3./ felkéri a jegyzőt az értékelés Kt. szerinti nyilvánosságra hozatalára.
Határidő: 1./-2./ azonnal; 3./ 2011. június 30.  

Felelős: jegyző
…/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete hivatkozással a közoktatásról szóló 1993. évi LXXIX. törvény (Kt.) 104. § (5)-(6) bekezdésére
1./ a Móra Ferenc Általános Iskola és Nagyközségi Könyvtár 2010/2011-es tanévről szóló beszámolóját megtárgyalta és elfogadja, 

2./ az intézményben az elmúlt tanévben folyt szakmai munkát, a nevelési-oktatási programban foglaltak végrehajtását eredményesnek ítéli,

3./ felkéri a jegyzőt az értékelés Kt. szerinti nyilvánosságra hozatalára.
Határidő: 1./-2./ azonnal; 3./ 2011. június 30.  

Felelős: jegyző
Sülysáp, 2011. május 31.


Tóth Krisztina s.k.

